stanford-oval/wikipedia huggingface dataset:
Pinja
Levinneisyys

Pinja on alun perin kotoisin luultavasti Pyreneiden niemimaalta. Välimeren alueella sitä on kuitenkin kasvatettu siementen vuoksi jo niin kauan, että se on levinnyt luontoon, ja sitä pidetään usein alkuperäisenä lajina. Siemenillä on käyty myös kauppaa jo varhain. Noin vuodesta 1700 lähtien pinjoja on viety myös muille välimerenilmastoa muistuttaville alueille, kuten Kaliforniaan, Etelä-Afrikkaan ja Australiaan. Länsi-Euroopassa se voi selvitä Etelä-Skotlannissa saakka ja Yhdysvaltain itärannikolla New Jerseyssä saakka.
Siementen ravintokäyttö

Pinjansiemeniä syödään paitsi sellaisenaan, myös paahdettuina ja jauhettuina esimerkiksi pestokastikkeessa. Niiden makua pidetään erityisen hienostuneena.
Tuholaiset

Vuonna 2014 pohjoisamerikkalainen mäntykilpikirva (Toumeyella parvicornis) kulkeutui Italian länsirannikolle todennäköisesti lastilaivan mukana. Luontaisen vihollisen puuttuessa se on levinnyt vähitellen pohjoiseen aina Roomaan asti, jossa vuonna 2021 arviolta neljä viidestä pinjasta, joita on kaupungissa kymmeniätuhansia, kärsi tuholaisesta ja oli siksi näivettymässä.
Aiheesta muualla

Dr. Duke's Phytochemical and Ethnobotanical Databases: Pinus pinea (Arkistoitu – Internet Archive) (englanniksi)
Centre for Agriculture and Biosciences International (CABI): Pinus pinea (stone pine) (englanniksi)
Siim Kallas

| Siim Kallas |
| --- | --- |
 Siim Kallas Arvamusfestival -tapahtumassa 2014
EU:n liikenteestä vastaava komissaari
 Barroson komissio 9.2.2010–1.11.2014  
Edeltäjä:  Antonio Tajani
Seuraaja:  Violeta Bulc
EU:n hallinnosta, tilintarkastuksesta ja petostorjunnasta vastaava komissaari
 Barroson komissio 22.11.2004–9.2.2010  
Edeltäjä:  Neil Kinnock
Seuraaja:  Maroš Šefčovič Algirdas Šemeta
Viron pääministeri
 Siim Kallaksen hallitus 28.1.2002–10.4.2003  
Presidentti:  Arnold Rüütel
Edeltäjä:  Mart Laar
Seuraaja:  Juhan Parts
Viron valtiovarainministeri
 Laarin II hallitus 25.3.1999–28.1.2002  
Edeltäjä:  Mart Opmann
Seuraaja:  Harri Õunapuu
Viron ulkoministeri
 Vähin III hallitus 6.11.1995–22.11.1996  
Edeltäjä:  Riivo Sinijärv
Seuraaja:  Toomas Hendrik Ilves
Viron keskuspankin pääjohtaja
 1991-1995  
Edeltäjä:  Rein Otsason
Seuraaja:  Vahur Kraft
 Reformipuolueen puheenjohtaja
 1994–2004  
Seuraaja:  Andrus Ansip
Henkilötiedot
Syntynyt: 2. lokakuuta 1948 (ikä 76) Tallinna
Tiedot
Puolue:  Reformipuolue
Muut puolueet:  Viron kommunistinen puolue (1972–1990)
Siim Kallas (s. 2. lokakuuta 1948 Tallinna) on virolainen poliitikko, joka toimi komissaarina  José Manuel Barroson johtamassa Euroopan komissiossa 2004–2014. Hän oli myös komission varapuheenjohtaja. Vuosina 2004–2010 Kallaksen vastuualueena oli hallinto, tilintarkastus ja petostorjunta ja vuosina 2010–2014 liikenneasiat.
Aiemmin Kallas on toiminut Viron pääministerinä, ulkoministerinä ja valtiovarainministerinä. Häntä pidetään yhtenä 1990-luvun Viron politiikan merkkihenkilöistä. Kallas edustaa liberaalia Reformipuoluetta, jota oli myös itse perustamassa. Hän on myös puolueen kunniapuheenjohtaja.
Tausta

Kallas opiskeli Tarton yliopiston talousosastolla valmistuen 1972. Samana vuonna hän liittyi kommunistiseen puolueeseen. Kallas toimi talousministeriön asiantuntijana 1970-luvulla ja maan säästökassojen johtajana 1980-luvulla. Hän oli myös Viron kommunistisen puolueen pää-äänenkannattajan Rahva Häälin päätoimittajan sijainen 1986–1989. Kommunistisesta puolueesta Kallas erosi vuonna 1990.
Poliittinen ura

Vuosina 1989–1991 Kallas toimi Viron ammattijärjestöjen keskusliiton puheenjohtajana, ja maan itsenäistymisen jälkeen vuosina 1991–1995 Viron keskuspankin pääjohtajana. Hän oli yksi Viron rahauudistuksen pääarkkitehdeista 1990-luvun alussa. Viro otti vuonna 1992 käyttöön kruunun, joka sidottiin Saksan markkaan. Häntä onkin kutsuttu "Viron kruunun isäksi". Hän oli Viron parlamentin (Riigikogu) jäsen vuosina 1995–1999 ja 2003–2004. Hän oli perustamansa Reformipuolueen puheenjohtajana vuosina 1994–2004.
Kallasin johtama Viron keskuspankki lainasi vuonna 1993 Põhja-Eesti Pankille (PEP) 10 miljoonaa Yhdysvaltain dollaria, jotka oli tarkoitus käyttää polttoainekauppoihin Sveitsissä. Lainatut rahat kuitenkin katosivat, eikä niiden lopullisesta päämäärästä saatu vahvistusta. Kallasin toiminnasta nostettiin syytteitä, jotka kuitenkin kumottiin oikeudessa vuonna 1999.
Ollessaan maansa valtiovarainministerinä Kallas oli vahvasti mukana neuvotteluissa maansa EU-jäsenyydestä ja pääministerinä puolestaan mukana loppuvaiheissa neuvotteluissa Viron Nato-jäsenyydestä.
Toukokuussa 2004, Viron liityttyä Euroopan unioniin, Kallas nimitettiin maansa ensimmäiseksi EU-komissaariksi. Hän toimi saman vuoden marraskuuhun asti, Prodin komission loppuajan, talous- ja raha-asioista vastaavana komissaarina. Barroson komission aloitettua toimintansa Kallasin vastuualueiksi tulivat hallinto, tilintarkastus ja petosten torjunta. Hän toimi lisäksi komission varapuheenjohtajana. Hän jatkoi komissaarina myös Barroson helmikuussa 2010 alkaneella toisella puheenjohtajakaudella. Hän toimii liikenneasioista vastaavana komissaarina sekä komission varapuheenjohtajana.
Kallasin uskottiin muodostavan Viroon uuden hallituksen Andrus Ansipin eron jälkeen maaliskuussa 2014. Kallas kuitenkin kieltäytyi tehtävästä vedoten häneen kohdistuneeseen mustamaalaukseen liittyen PEP-pankin lainaan hänen toimiessaan Viron keskuspankin johtajana. Pääministeri Ansip kertoi ymmärtävänsä Kallasin ratkaisun. Reformipuolue valitsi Kallasin tilalle hallitusmuodostajaksi Taavi Rõivasin.
Poliittinen ura > Presidenttiehdokkaana

Kallas oli ehdokkaana Viron presidentinvaaleissa 2016. Hän pääsi valitsijamieskokouksen toiselle äänestyskierrokselle yhdessä oikeuskansleri Allar Jõksin kanssa. Toisella kierroksella kumpikaan ehdokkaista ei saanut taakseen tarvittavaa yli puolen enemmistöä, kun 60 valitsijamiestä äänesti tyhjää. Kallas sai 138 ja Jõks 134 ääntä, kun valintaan olisi tarvittu 167 ääntä. Valitsijamiesvaali käytiin, sillä Riigikogu ei saanut valituksi presidenttiä parlamentissa.
Äänestystulos tarkoitti presidentinvaalin alkamista alusta Riigikogusta. Valitsijamiesvaalin epäonnistuttua Kallas kertoi, ettei aio ryhtyä uudelleen ehdokkaaksi. Hän sanoi presidentinvaalin epäonnistumisen tarkoittavan poliittista kriisiä, ja vaati vaalijärjestelmän muuttamista.
Yksityiselämä

Kallas on naimisissa ja hänellä on kaksi lasta, joista tytär Kaja valittiin Reformipuolueen puheenjohtajaksi keväällä 2018 ja pääministeriksi tammikuussa 2021.
Kallas oli Viron pyöräilyliiton puheenjohtaja vuosina 1991–1995 ja uudelleen 1999–2004.
Aiheesta muualla

Kuvia tai muita tiedostoja aiheesta Siim Kallas Wikimedia Commonsissa
Viron tunnetuin retiisi on maan komissaariehdokas (Arkistoitu – Internet Archive) Baltic Guide
Komissaariehdokkaiden kuuleminen Euroopan parlamentissa, ehdokkaan vastaukset parlamentin kysymyksiin (PDF)
| 0 | 1 | 2 | 3 |
| --- | --- | --- | --- |
|  | Edeltäjä: Rein Otsason | Viron keskuspankin johtaja 1991−1995 | Seuraaja: Vahur Kraft |
Pääministeri Kallas Yhdysvaltain presidentin George W. Bushin kanssa syyskuussa 2002.
Punaisten hautamuistomerkki (Tampere)

| Tampereen punaisten hautamuistomerkki |
| --- | --- |

Nimi:  Tampereen punaisten hautamuistomerkki
Toinen nimi:  1918 vakaumuksensa puolesta sortuneiden työläisten muistolle
Tekijä:  Jussi Hietanen
Valmistumisvuosi:  1941
Sijainti:  Kalevankankaan hautausmaa
Paikkakunta:  Tampere
Koordinaatit:  61.494400°N, 23.797100°E
Tampereen punaisten hautamuistomerkki on Kalevankankaan hautausmaalla sijaitseva Suomen sisällissodan punaisten muistomerkki, jonka on tehnyt kuvanveistäjä Jussi Hietanen. Vuonna 1941 paljastettu veistos sijaitsee joukkohaudalla, jonne on haudattu ainakin 2 700 Tampereen taistelun aikana tai myöhemmin Tampereen vankileirillä kuollutta punaista. Muistomerkkiä suunniteltiin jo 1920-luvun alusta lähtien, mutta poliittisen tilanteen vuoksi hanke oli mahdollista toteuttaa vasta parikymmentä vuotta myöhemmin.
Veistos

5,2 metrin korkuinen muistomerkki on tehty Vehmaan punaisesta graniitista. Ylimpänä veistoksen keskellä on kuvattuna hameeseen pukeutunut nainen ja alaston poikalapsi. Heidän sivuillaan ovat lippuja ja soihtuja kantavat työläissankarit, jotka muodostavat äitiä ja poikaa tukevan airuen.
Veistoksen keskiosassa on teksti ”1918 VAKAUMUKSENSA PUOLESTA SORTUNEIDEN TYÖLÄISTEN MUISTOLLE”, ja hieman alempana jalustassa ”MUISTOMERKIN PYSTYTTIVÄT TAMPEREEN TYÖVÄENJÄRJESTÖT TAMPEREEN KAUPUNGIN AVUSTAMANA”. 1970-luvulla Tampereen vasemmistopuolueet ja SAK halusivat muuttaa ylimmän tekstin muotoon ”1918 vakaumuksensa puolesta kansalaissodassa kaatuneiden työläisten, torppareiden ja vankileireillä menehtyneiden muistoa kunnioittaen”, mutta se jätettiin ennalleen.
Useista muista punaisten muistomerkeistä poiketen Kalevankankaan hautamuistomerkkiin ei ole myöhempinä vuosikymmeninä liitetty vainajien nimiä. Tampereen vasemmistoliiton valtuustoryhmä teki asiasta aloitteen vuonna 2013, mutta hanke ei ole toteutunut, koska läheskään kaikkien vainajien henkilölliyys ei ole tiedossa.
Historia

Kalevankankaan hautausmaalla sijaitsevaan joukkohautaan on haudattu 6. huhtikuuta päättyneen Tampereen taistelun aikana kaatuneita tai sen jälkeen teloitettuja, sekä myöhemmin kevään ja kesän aikana Tampereen vankileirillä kuolleita punaisia. Vainajat koottiin suuriin kasoihin hautausmaan itänurkkaan ja haudattiin siunaamatta vankien tekemiin syviin kaivantoihin. Haudattujen tarkka lukumäärä ei ole selvillä, mutta haudassa arvellaan olevan ainakin 2 700, tai mahdollisesti jopa 4 000 vainajaa. Tampereen komendantinviraston taistelujen jälkeen tekemien laskelmien mukaan joukkohaudassa oli 2 751 ruumista, joiden lisäksi sinne haudattiin yli 1 200 vankileirillä kuollutta. Joukkohaudassa on myös noin 100 teloitettua venäläistä, ja lisäksi paikalle siirrettiin 300 sodan aikana kaatunutta punaista, jotka oli alun perin haudattu Pyynikillä sijainneeseen ”Thermopyleen kentän” sankarihautaan.
Kalevankankaan joukkohaudan hoidosta ja sille pystytettävästä muistomerkistä kiisteltiin 1920-luvun alusta lähtien. Tampereen seudun ammattiosastojen keskusneuvosto teki keväällä 1922 kaupunginvaltuustolle anomuksen määrärahasta joukkohaudan kunnossapitoa varten. Helmikuussa 1923 vasemmistoenemmistöinen kaupunginvaltuusto hylkäsi anomuksen rahatoimikamarin näkemyksen mukaisesti, mutta päätti sen sijaan ottaa haudan kaupungin hoitoon. Porvarivaltuutetut tekivät valituksen maaherra Albert von Hellensille, joka kumosi päätöksen, koska se olisi hänen mukaansa vaatinut määräenemmistön. Valtuusto puolestaan valitti vasemmiston äänillä maaherran päätöksestä Korkeimmalle hallinto-oikeudelle, joka kuitenkin vahvisti sen huhtikuussa 1925. Tampereella käytiin samaan aikaan kiistaa myös valkoisten pystyttämästä Vapaudenpatsaasta, joka sai pysyä paikoillaan maaherra Hellensin ja KHO:n päätöksillä.
Vuonna 1924 ammattiosastojen keskusneuvosto perusti muistomerkkihanketta varten erityisen toimikunnan, mutta poliittisen tilanteen vuoksi hautamuistomerkki saatiin vasta talvisodan jälkeen, kun marsalkka C. G. E. Mannerheim antoi käskyn kaatuneiden muistopäivän viettämisestä. Se oli omistettu talvisodan lisäksi sisällissodan molempien osapuolten kaatuneille. Syksyllä 1940 Tampereen työväenjärjestöt muodostivat uuden kivityömies K. V. Vuorion johtaman toimikunnan, joka tilasi muistomerkin kuvanveistäjä Jussi Hietaselta. Hän oli myös itse vankina Tampereen vankileirillä vain 15-vuotiaana. Teos valmistui jo seuraavan talven aikana ja keväällä se luovutettiin Tampereen kaupungin hoitoon. Muistomerkki paljastettiin helatorstaina 22. toukokuuta 1941.
Ri Myong-guk

| 0 | 1 | 2 |
| --- | --- | --- |

Henkilötiedot
Syntymäaika: 9. syyskuuta 1986
Syntymäpaikka:  Pjongjang, Pohjois-Korea
Pelipaikka: Maalivahti
Pituus: 188 cm
Seura
Seura:  Pjongjangin kaupungin urheiluseura
Pelinumero: 1
Seurat
| Vuodet | Seura | O (M) |
| 2006- |  Pjongjangin kaupunki |  |
Maajoukkue
| 2007- |  Pohjois-Korea | 38 (0) |
Ri Myong-guk (s. 9. syyskuuta 1986 Pjongjang) on pohjoiskorealainen jalkapalloilija, pelipaikaltaan maalivahti. Hän edustaa Pjongjangin kaupungin urheiluseuraa ja pelaa myös Pohjois-Korean maajoukkueessa. Ri oli ehdokkaana Aasian vuoden jalkapalloilijaksi vuonna 2009. Hän oli Pohjois-Korean ykkösmaalivahti Jalkapallon MM-kisoissa 2010, jossa hän pelasi kaikki Pohjois-Korean kolme MM-ottelua. Ri Myong-gukia kritisoitiin suuresti, kun hän päästi Maiconin laukauksen etukulmasta maalin MM-kisojen ottelussa Brasiliaa vastaan. Ri oli myös Pohjois-Korean ykkösvahti Aasian Mestaruuskilpailuissa 2011.  .
Rengaskromosomi 22

Rengaskromosomi 22 on kromosomin 22 rengaskromosomi, joka voi aiheuttaa huomattavasti yksilöllisesti vaihtelevan oirekuvan. Yleisiin oireisiin lukeutuvat kehitysvamma, hypotonia ja mikrokefalia. Oireet kuitenkin ilmenevät vain, mikäli kromosomialueella 22q13.3 on merkittävä SHANK3-geenin mutaatio. Jos SHANK3-geenistä on vain yksi toimiva kopio, aiheutuu Phelan–McDermidin oireyhtymää muistuttava oirekuva.
Rengaskromosomi 22 aiheuttaa motorisen kehityksen viivästymää. Kävely opitaan keskimäärin 3–8 vuoden iässä, mutta voi olla epävakaata. Puheen kehityksessä on usein viivästymä, ja puhetaidot voivat myös taantua. Puolten rengaskromosomi 22 -oireistosta kärsivistä on arvioitu olevan puhumaan oppimattomia. Monesti oireistoon liittyy puheen ymmärtämisen onnistuminen puheen tuottamista helpommin. Kuitenkin myös puheen ymmärrys voi jäädä heikoksi. Kehitysvammaisuuden taso vaihtelee keskivaikeasta vaikeaan. Rengaskromosomi 22 -oireistosta kärsivien lasten kasvu on yleensä normaalia. Aivosähkökäyrä saattaa olla poikkeava, ja hypotoniaan liittyviä syömisvaikeuksia voi lapsuudessa esiintyä. Epilepsia esiintyy noin neljäsosalla potilaista; näissä tapauksissa sen puhkeamisikä vaihtelee varhaislapsuudesta aikuisuuteen.
Rengaskromosomi 22:n yhteydessä on kuvattu vastaavia käytöspiirteitä kuin autismin kirjon häiriössä. Näihin kuuluvat katsekontaktin välttely, sosiaalinen vetäytyminen, stereotyyppisten liikkeiden toistelu ja erityiset kiinnostuksenkohteet. Lisäksi rengaskromosomi 22:n yhteydessä saattaa esiintyä ylivilkkautta, keskittymiskyvyn huonoutta, aggressiivisuutta, itsensä vahingoittamista ja univaikeuksia. Rengaskromosomi 22 -oireistosta kärsivien kallon- ja kasvonpiirteisiin voivat kuulua muiden muassa mikrokefalia, etäällä toisistaan sijaitsevat silmät ja mongolipoimut. Sormissa tai varpaissa saattaa ilmetä syndaktyliaa, minkä lisäksi kynnet voivat olla vajaakehittyneet sekä jalat ja kädet poikkeuksellisen suuret. Sydämen synnynnäiset rakennepoikkeavuudet sekä munuaisten ja peräaukon epämuodostumat ovat myös mahdollisia.
Rengaskromosomi 22 -tapauksista noin 99 % johtuu sporadisista de novo -mutaatioista. Rengaskromosomi 22 -oireistoon liittyy kohonnut riski sairastua tyypin 2 neurofibromatoosiin ja sille tyypillisiin hyvänlaatuisiin aivokasvaimiin. Rengaskromosomi 22 -oireiston hoito on oireenmukaista. Rengaskromosomi 22:n kuvasi ensimmäisenä Richard G. Weleber kollegoineen vuonna 1968.
Rachel Kauppila

Rachel Kauppila on fitness-ammattilainen sekä ravinto- ja kuntovalmentaja. Lisäksi hän on Suomen vuoden 2007 turhin julkkis.
Alkuajat

Kauppila on syntynyt Etiopiassa, josta hänet adoptoitiin Suomeen haukiputaalaiseen perheeseen 6-vuotiaana. Samalla hän aloitti kilpaurheilun, ensin yleisurheilussa ja siirtyi sen jälkeen fitness-urheiluun 18-vuotiaana. Takana on yli kymmenen fitness-kilpailua, joista kansainvälisiä viisi. Maailman huipulle hän nousi vuonna 2005.
Urheilusaavutuksia

EM-hopea (EM II) 2005 (amatöörit)
MM-kulta (MM I) 2005 (amatöörit)
MM-OVERALL I 2005 (amatöörit)
MM-hopea (Pro) 2005 (ammattilaiset)
MM-hopea (Pro) 2006 (ammattilaiset)
Aiheesta muualla

Rachel Kauppilan viralliset sivut. (Arkistoitu – Internet Archive)
Rachel Kauppila Myspacessa (englanniksi)
Rengasliskot

| Rengasliskot |
| --- | --- |
 Anniella pulchra
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Rengasliskot Anniellidae  Boulenger, 1885

Katso myös
   Rengasliskot Wikispeciesissä   Rengasliskot Commonsissa 
Infobox OKNimi-testi OK: 
Rengasliskot (Anniellidae) on vain Meksikossa ja Kaliforniassa elävä matelijaheimo. Siihen kuuluu vain kaksi lajia :Anniella pulchra, jolla on alalajit pulchra ja nigra sekä harvinainen Anniella geronimensis.
Rengasliskot elävät lähes koko elämänsä maan alla. Niillä ei ole raajoja eikä ihonalaisia suomulevyjä. Silmät ovat pienet.
Rengasliskot synnyttävät eläviä poikasia syys-marraskuun aikana.
Plus One Dreams

| Plus One Dreams |
| --- | --- |
Yritysmuoto:  Osakeyhtiö
Perustettu:  2005
Avainhenkilöt:  Operatiivinen johtaja Risto Myllymäki Mikko Hirvonen
Kotipaikka:  Malta
Toiminta-alue:  Koko maailma (pääasiassa Suomi)
Toimiala:  Viihde- ja rahapelisivustot
Henkilöstö:  31 (vuonna 2013)
Emoyhtiö:  iGame Group
Kotisivu:  www.plusonedreams.com
Infobox OKNimi-testi OK: 
Plus One Dreams oli alkujaan vuonna 2005[lähde? ] suomalaisten perustama uhkapelialan palveluyritys, jonka verkossa toimivat pelisivustot, nettikasinot ja pokeriyhteisöt on kohdistettu erityisesti suomalaisille nettipelaajille. Yritys operoi Maltalta kiertääkseen Suomen arpajaislakia. Vuonna 2014 Plus One Dreams fuusioitui Maltalla ja Virossa toimivan iGamen kanssa. Elokuussa 2015 ruotsalainen pörssiyhtiö Unibet ilmoitti ostavansa iGame Groupin.
Plus One Dreamsin toiminta alkoi Costa Ricaan rekisteröidystä Kolikkopelit S.A. -yhtiöstä ja maltalaisesta Simple Gaming Limited -yhtiöstä, joka syksyllä 2012 rekrytoi Suomesta työntekijöitä. Plus One Dreamsin osakkaita olivat loppuvuodesta 2012 muun muassa elokuvatuottaja Markus Selin, näyttelijä Jasper Pääkkönen sekä pokeriammattilaiset Aki Pyysing ja Mikko Hirvonen.
Yritys on ilmoittanut tavoitteekseen uudistaa ihmisten mielikuva internetin rahapelialasta toimimalla avoimesti, läpinäkyvästi ja luotettavasti. Yritys on kuitenkin joutunut todellisuudessa usein kritisoiduksi. Yrityksen aggressiivista mainontaa ja laitonta pelitoimintaa Suomessa on paheksuttu mediassa. Monet mainoksen saaneet ovat valittaneet myös Kuluttajavirastolle.
Pelipalveluiden tuotekehitys, tuotanto ja asiakaspalvelu työllistävät suomalaisia rahapelialan ammattilaisia, jotka kaikki asuvat ja työskentelevät ulkomailla. Plus One Dreamsin omistuspohja on pääosin suomalainen, ja operatiivisina johtajina toimivat Mikko Hirvonen ja Risto Myllymäki. Työntekijöiden määrä on tällä hetkellä 31 henkilöä[lähde? ]. Yritys toimii kansainvälisesti, tärkeimpänä kohdealueenaan Suomi.
Pelisivustot

Plus One Dreams omistaa kolme pelisivustoa[lähde? ]. Kolikkopelit.com-sivuston Vares-peli on Suomen ensimmäinen elokuvasankariin perustuva rahapeli. Sivustolta löytyvät myös yrityksen omat versiot Veikkauksen ja Raha-automaattiyhdistyksen tunnetuksi tekemistä peleistä Hedelmäpeli, Joker Poker, Ruletti, Keno, Black Jack ja raaputusarvat.[lähde? ] Kolikkopelit.com:lla oli vuonna 2013 yli 200 000 rekisteröitynyttä pelaajaa.
Plus One Dreams omistaa myös Leijonakasino.com-pelipalvelun, jossa on urheiluhenkisiä pelejä. Sivusto voitti Best Overall Affiliate -palkinnon vuoden 2010 iGB Affiliate Awards -palkintogaalassa.
Plus One Dreamsin fuusiokumppani iGames tunnetaan 24hPoker-, Casinohuone-, Pokerihuone-, Veikkaushuone- ja iGame.com -sivustoistaan.
Historiaa

Plus One Dreamsin historia alkoi 1990-luvun lopulla Pohjois-Suomessa. Perustajat viettivät lapsuuden ystävineen suuren osan vapaa-ajastaan kolikkopelejä, bingoa, urheiluvedonlyöntiä sekä muita rahapelejä pelaten.
Kolikkopelit.com avattiin vuonna 2010. Vuonna 2013 Kolikkopeleillä oli yli 200 000 rekisteröitynyttä pelaajaa.[lähde? ]
Ennen kasinosivustojen perustamista yhtiö tuli tunnetuksi Pokerisivut.com-sivustostaan, toimittamastaan Pokerisivut-lehdestä sekä PowerPoker.com-pelisivustaan.
Vastuullisuus ja markkinointi

Leijonakasino perusti toukokuussa 2013 huippu-urheilijoita tukevan Team Leijonakasinon , jonka ensimmäiset tiimiläiset ovat suomalaisia vapaaottelijoita. Keväällä 2013 Kolikkopelit sponsoroi 20 000 eurolla Suomen euroviisuedustaja Krista Siegfridsin shown pyrotekniikkaa.
Vuosina 2011—2012 Kolikkopelit sai osakseen negatiivista julkisuutta aggressiivisen markkinointinsa takia. Suomen Posti lopetti Kolikkopelit.comin mainoksien jakamisen. Plus One Dreams jatkoi kuitenkin mainoksien lähettämistä suljetuissa kirjeissa ulkomailta käsin, jotta mainokset olisivat kirjesalaisuuden piirissä ja niitä ei saataisi aukaista postissa. Vastaanottajien nimien ja osoitteiden osoitelähteeksi oli ilmoitettu Kolikkopelit.com, vaikka valtaosa vastaanottajista ei ollut rekisteröitynyt palveluun. Poliisin mukaan mainoskampanja oli laiton, mutta virkavalta ei voinut puuttua asiaan. Kuluttajavirastoon tuli asiasta runsaasti yhteydenottoja. Vuonna 2013 Kolikkopelit.com tuotti matkapuhelimiin roskapostia, jota ei voinut helposti peruuttaa.
Aiheesta muualla

Plus One Dreams kotisivu
Rengaskudonta

Loimen avulla renkaan sisälle tehty värikäs seinätekstiili eri kangas- ja lankatekstuureista.
Rengaskudonta on käsityötekniikka, jossa käytetään yleisimpiä kudonnan solmuja ja sidoksia renkaan sisälle tehtyyn loimeen. Lopputuloksena on moderni seinätekstiili, jota käytetään sisustuksessa. Renkaana käytetään yleensä metalli- tai bamburenkaita. Tekstiilitaidetarvike -verkkokaupan Sofia Knotterin perustaja Aino Nikulainen arvioi, että rengaskudonta on vuoden 2022 modernein käsityötrendi.
Rengaskudonnan sidokset ja solmut ovat alun perin kehyskudonnasta. Rengaskudonta on kehyskudontaa helpompi aloittelijalle, koska tehty tekstiili pysyy kasassa työhön jäävän renkaan avulla. Yleisimmät solmut ja sidokset kudonnassa ovat:
Palttina (plain weave, tabby weave)
Punos (twining)
Ryijysolmu, hapsutsolmu (rya knot)
Kiertopujotus (soumak)
Kohonypyt (pile weave)
Materiaaleina rengaskudonnassa käytetään esimerkiksi makrameehen tarkoitettuja lankoja, villalankoja, paksuja merinovillalankoja, sikkuralankoja, silkkisamettinauhoja ja kangasnauhoja. Samaa sidosta käyttämällä, mutta materiaalia vaihtamalla saa helposti vaihtelevia pintoja rengaskudonnan seinätekstiiliin.
Public Strain

| Public Strain Women |
| --- | --- | --- |

Studioalbumin tiedot
 Julkaistu: 28. syyskuuta 2010
 Formaatti: LP, digitaalinen, CD
 Tuottaja(t): Chad VanGaleen
 Tyylilaji: post punk
 Kesto: 40.10
 Levy-yhtiö: Jagjaguwar, Flemish Eye
Womenin muut julkaisut
| Women 2008 | Public Strain 2010 |   |
Public Strain on kanadalaisen post punk -yhtye Womenin toinen ja viimeinen albumi, jonka julkaisi Flemish Eye ja Jagjaguwar 28. syyskuuta 2010.
Albumi oli ehdolla vuonna 2011 järjestetyssä kanadalaisessa Polaris Music Prize -palkintogaalassa.
Kappaleet

Can't You See – 3.40
Heat Distraction – 4.05
Narrow With the Hall – 2.37
Penal Colony – 2.39
Bells – 3.22
China Steps – 4.21
Untogether – 3.08
Drag Open – 4.52
Locust Valley – 4.14
Venice Lockjaw – 2.47
Eyesore – 6.25
Arvostelut

Metacritic: 81/100
Punamedestäjät

| Punamedestäjät |
| --- | --- |
 Soreamedestäjä (Aethopyga bella)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Punamedestäjät Aethopyga  Cabanis, 1850
Katso myös
   Punamedestäjät Wikispeciesissä   Punamedestäjät Commonsissa 
Infobox OKNimi-testi OK: 
Punamedestäjät (Aethopyga) on medestäjien heimoon kuuluva varpuslintusuku. Punamedestäjien sukuun kuuluu BirdLifen mukaan 22 lajia. Suvun lajimäärä voi vaihdella eri lähteissä.